b"\n_START_ARTICLE_\nKoperniko stipendija\n_START_PARAGRAPH_\nKoperniko stipendija (vok. Copernicus Stipendium\xc2\xa0\xe2\x80\x93 Copernicus stipendija, Copernicus-Programm, Copernicus-Stipendien-Programm\xc2\xa0\xe2\x80\x93 Koperniko stipendij\xc5\xb3 programa)\xc2\xa0\xe2\x80\x93 sta\xc5\xbeuo\xc4\x8di\xc5\xb3 Berlyne, Hamburge ir Miunchene (Vokietija) stipendij\xc5\xb3 programa. J\xc4\x85 vykdo Copernicus e. V. draugija (Copernicus Berlin e. V. ir Copernicus M\xc3\xbcnchen e. V.).\n_START_SECTION_\nIstorija\n_START_PARAGRAPH_\n1992\xc2\xa0m. Hamburgo studentai \xc4\xafk\xc5\xabr\xc4\x97 visuomenin\xc4\x99 organizacij\xc4\x85 COPERNICUS e. V. Tikslas\xc2\xa0\xe2\x80\x93 \xc4\xafgalinti postkomunistini\xc5\xb3 reform\xc5\xb3 valstybi\xc5\xb3 studentams 1 semester\xc4\x85 studijuoti bei atlikti praktik\xc4\x85 Vokietijoje. Nuo 1995\xc2\xa0m. COPERNICUS veikia Miunchene, nuo 2000\xc2\xa0m.\xc2\xa0\xe2\x80\x93 ir Berlyne.\n_START_SECTION_\nPrograma\n_START_PARAGRAPH_\nCopernicus kas pusmet\xc4\xaf skiria apie 15 stipendij\xc5\xb3 Ryt\xc5\xb3, Vidurio ir Pietry\xc4\x8di\xc5\xb3 Europos studentams sta\xc5\xbeuot\xc4\x97ms Berlyne, Hamburge arba Miunchene (studijoms atitinkame mieste\xc2\xa0\xe2\x80\x93 nuo 4 iki 6 stipendij\xc5\xb3). Stipendij\xc5\xb3 programa trunka ma\xc5\xbedaug 6 m\xc4\x97nesius. Tiksli prad\xc5\xbeios ir pabaigos data priklauso nuo paskait\xc5\xb3, studij\xc5\xb3 prad\xc5\xbeios dat\xc5\xb3 atskiruose universitetuose. Paprastai stipendij\xc5\xb3 programa \xc5\xbeiemos semestrui prasideda spalio m\xc4\x97nes\xc4\xaf ir baigiasi kovo pabaigoje (arba baland\xc5\xbeio prad\xc5\xbeioje). Stipendijos vasaros semestrui prasideda baland\xc5\xbeio prad\xc5\xbeioje arba viduryje ir baigiasi rugs\xc4\x97jo viduryje arba pabaigoje. Per paskutinius sta\xc5\xbeuot\xc4\x97s 2 ar 3 m\xc4\x97nesius stipendininkai atlieka praktik\xc4\x85 \xc4\xafmon\xc4\x97je, \xc4\xafstaigoje arba kitoje organizacijoje._NEWLINE_Koperniko programa (Copernicus-Programm) Humboldt\xc5\xb3 universitete Berlyne ir Ludwig-Maximilians universitete Miunchene yra oficialiai pripa\xc5\xbeinta kaip atskira studij\xc5\xb3 programa. Tai palengvina \xc4\xafsira\xc5\xa1ymo \xc4\xaf student\xc5\xb3 s\xc4\x85ra\xc5\xa1us (Immatrikulation) s\xc4\x85lygas Koperniko stipendininkams. Leidimas studijuoti universitetuose apribotas iki 1 semestro.\n_START_SECTION_\nApgyvendinimas\n_START_PARAGRAPH_\nCopernicus organizuoja stipendinink\xc5\xb3 apgyvendinim\xc4\x85 vokie\xc4\x8di\xc5\xb3 \xc5\xa1eimose arba student\xc5\xb3 bendrabutyje. Tai, kas kur gyvens, priklauso nuo turim\xc5\xb3 viet\xc5\xb3 skai\xc4\x8diaus \xc5\xa1eimose, ir galutinai paai\xc5\xa1k\xc4\x97ja paprastai per labai trump\xc4\x85 laik\xc4\x85. Dauguma stipendinink\xc5\xb3 apgyvendinami \xc5\xa1eimose.\n_START_SECTION_\nStipendijos apimtis\n_START_PARAGRAPH_\nCopernicus padengia b\xc5\xabtin\xc4\x85sias pragyvenimo i\xc5\xa1laidas (kelion\xc4\x97 \xc4\xaf Vokietij\xc4\x85, apgyvendinimas, maitinimas, sveikatos draudimas, registracija universitete, bilietas visuomeniniu transportu, gr\xc4\xaf\xc5\xbeimas \xc4\xaf savo \xc5\xa1al\xc4\xaf). Be to kas m\xc4\x97nes\xc4\xaf stipendininkui yra mokami 180 eur\xc5\xb3 ki\xc5\xa1enpinigiai.\n_START_SECTION_\nPri\xc4\x97mimas\n_START_PARAGRAPH_\nStudij\xc5\xb3 sritys paprastai b\xc5\xabna teis\xc4\x97, politikos mokslai, tarptautiniai santykiai, ekonomika, humanitariniai ir socialiniai mokslai ('i\xc5\xa1imtis: architekt\xc5\xabra, informacin\xc4\x97s technologijos,- \xc5\xa1i\xc5\xb3 krpy\xc4\x8di\xc5\xb3 studentai \xc4\xaf stipendij\xc4\x85 pretenduoti negali)._NEWLINE_Pretendentai\xc2\xa0\xe2\x80\x93 Ryt\xc5\xb3 Europos (t. y. Lietuvos, Lenkijos, Latvijos, kt. valstybi\xc5\xb3), Vidurio ir Piet\xc5\xb3 Europos studentai, magistrantai (baig\xc4\x99 ne auk\xc5\xa1tesn\xc4\x97s pakopos kaip bakauro studijas). Iki prasidedant stipendij\xc5\xb3 programos prad\xc5\xbeios (t. y. atitinkamai iki baland\xc5\xbeio 1 d. arba spalio 1 d.) kandidatai turi b\xc5\xabti baig\xc4\x99 bent 4 studij\xc5\xb3 semestrus bei programos Vokietijoje metu turi tur\xc4\x97ti studento status\xc4\x85 savo valstyb\xc4\x97je. \xc4\xae stipendij\xc4\x85 negali kandidatuoti magistrai, doktorantai, daktarai ir auk\xc5\xa1tesnio akademinio, mokslinio lygmens pretendentai._NEWLINE_Parai\xc5\xa1k\xc5\xb3 padavimo terminas\xc2\xa0\xe2\x80\x93 rugs\xc4\x97jo 1 d. sekan\xc4\x8diam vasaros semestrui (programos prad\xc5\xbeia\xc2\xa0\xe2\x80\x93 baland\xc5\xbeio 1 d.) arba kovo 1 d. \xc5\xbeiemos semestrui (programa prasideda spalio 1 d.) Pateikiami dokumentai\xc2\xa0\xe2\x80\x93 anketa, gyvenimo apra\xc5\xa1ymas (CV), motyvacinis lai\xc5\xa1kas, brandos atestato kopija bei vertimas, socialinio aktyvumo (pvz., visuomenin\xc4\x97s veiklos) apra\xc5\xa1ymas (patvirtinimas), studij\xc5\xb3 pa\xc5\xbeyma (i\xc5\xa1ra\xc5\xa1as i\xc5\xa1 studij\xc5\xb3 knygel\xc4\x97s) bei jos vertimas, lai\xc5\xa1kas \xc5\xa1eimai, vokie\xc4\x8di\xc5\xb3 kalbos \xc5\xbeinias \xc4\xafrodantis dokumentas ir kt."